Vadims Milovs

Vadims Milovs (, ; dzimis  Ufā) ir Krievijā dzimis Šveices starptautiskais lielmeistars šahā (1994), kas no 1991. līdz 1996. gadam pārstāvēja Izraēlu.

 Biogrāfija 
1992. gadā Buenosairesā izcīnījis sudraba medaļu Pasaules junioru šaha čempionātā U20 vecuma grupā.

Trīs reizes piedalījies Pasaules šaha čempionātos pēc izslēgšanas sistēmas:
 1997. gadā Groningenā - iekļuvis 3. kārtā, kurā zaudējis Kirilam Georgijevam;
 1999. gadā Lasvegasā - 1. kārtā zaudējis Bartlomejam Macejam;1999 FIDE Knockout Matches
 2001. gadā Maskavā - iekļuvis 3. kārtā, kurā zaudējis Pjotram Svidleram.2001-02 FIDE Knockout Matches

Piedalījies arī Pasaules kausa izcīņās šahā pēc izslēgšanas sistēmas (2005, 2009), kurās lielāko panākumu guvis 2009. gadā Hantimansijskā, kad 2. kārtā zaudējis Šehrijaram Memmedjarovam.2005 World Cup2009 World Cup

Daudzu starptautisko šaha turnīru laureāts, tajā skaitā uzvarējis vai dalījis pirmās vietas Brato (Itālija, 2001), Maskavas Aeroflot Open (2002), Ašdodā (Izraēla, 2003), Lozannā (2003), Ženēvā (2003, 2004), Santodomingo (2003), Meridā (2003, 2005, 2006), Seviljā (2004), Sanmarino (2006), Filadelfijas World Open (2006), Čikāgā (2007, kopā ar Juriju Šuļmanu), Gibraltāras šaha festivālā (2009, kopā ar Pjotru Svidleru).

2005. gadā Korsikā uzvarējis ātrā šaha turnīrā Corsica Masters, pieveicot Arkādiju Naidiču, Judīti Polgāru, Zoltānu Almāši un finālā arī Višvanatanu Anandu ar 3:1.Corsica Masters 2005

Pārstāvējis Izraēlas un Šveices komandas lielākajos komandu šaha turnīros:
 Pasaules šaha olimpiādēs piedalījies 2 reizes (1994, 2000);OlimpBase :: Men's Chess Olympiads :: Vadim Milov
 Eiropas komandu šaha čempionātos piedalījies 2 reizes (1999-2001).OlimpBase :: European Men's Team Chess Championship :: Vadim Milov

Par panākumiem turnīros FIDE 1993. gadā Milovam piešķīrusi starptautiskā meistara (IM), bet 1994. gadā - starptautiskā lielmeistara (GM) nosaukumu.

 Atsauces 

 Ārējās saites 

Kategorija:1972. gadā dzimušie
Kategorija:Ufā dzimušie
Kategorija:Krievijas šahisti
Kategorija:Izraēlas šahisti
Kategorija:Šveices šahisti